
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PAKEISTI ŽEMĖS SKLYPO VARPO G. 11, ŠIAULIŲ MIESTE, 
2002 M. KOVO 29 D. VALSTYBINĖS ŽEMĖS NUOMOS SUTARTĮ NR. N29/02-0066


2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, 10 straipsniu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 43.5.5 papunkčiu, 44 punktu, 43.9 papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1 punktu (toliau – Tvarka), ir statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į uždarosios akcinės bendrovės „Baltijos gėrimai“ 2024-07-22 prašymą (registracijos DVS „Avilys“ Nr. GŽ-476), į tai, kad žemės sklype esantis pagrindinis pastatas (unikalus Nr. 2997-3011-0016) pastatytas 1973 m., ekonomiškai pagrįstos naudojimo trukmės terminas yra 100 metų, nuomos terminas apskaičiuojamas pagal statinių ar įrenginių, pastatytų iki 1996 m. sausio 1 d., nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka, Šiaulių miesto savivaldybės taryba nusprendžia:
Pritarti, kad būtų pratęstas Šiaulių miesto savivaldybės ir uždarosios akcinės bendrovės „Baltijos gėrimai“ 2002 m. kovo 29 d. valstybinės žemės nuomos sutarties Nr. N29/02-0066 (toliau – Sutartis) dėl 0,2276 ha ploto žemės sklypo (kadastro Nr.  2901/0011:255, unikalus Nr. 2901-0011-0255) Varpo g. 11, Šiaulių mieste, terminas nuo 2027 m. kovo 29 d. iki 2076 m. kovo 29 d., nuomos terminą apskaičiuojant vadovaujantis Tvarka ir STR 1.12.06:2002 priedo 10.1 papunkčiu, ir pakeista Sutartis, numatant galimybę žemės sklype statyti naujus statinius ar įrenginius ir rekonstruoti esamus statinius ar įrenginius, pagal Sutarties pakeitimo sutarties projekte (pridedama) įrašytas sąlygas.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

